kardosdrur/scandi-wiki huggingface dataset:
Martin Campbell

Martin Campbell (født 24. oktober 1943) er en tv- og filminstruktør fra New Zealand.
Campbell er tilknyttet produktionen af et remake af Alfred Hitchcocks Fuglene.

Udvalgte film 
 GoldenEye (1995)
 The Mask of Zorro (1998)
 The Legend of Zorro (2005)
 Casino Royale (2006)
 Edge of Darkness (2010)

Eksterne henvisninger 
 

Filminstruktører fra New Zealand
Treptow

Treptow er et område i den sydøstlige del af Tysklands hovedstad Berlin.

I 2001 ophørte Treptows status som selvstændig bydel, da den blev sammenlagt med Köpenick til bydelen Treptow-Köpenick. Mens Treptow havde 113.140 indbyggere ved reformen af bydelene, har den samlede bydel i dag 237.327 indbyggere og er Berlins arealmæssigt største.

Berlins geografi
John Cassavetes

John Cassavetes (født 9. december 1929, død 3. februar 1989) var en amerikansk filminstruktør og skuespiller.

Cassavetes spillede engang morderen på Columbo. Han var også med i Det beskidte dusin og Rosemarys baby.

Han var gift med Gena Rowlands.

Filmografi

Som instruktør 
 Skygger (1959)
 Too Late Blues (1961)
 A Child Is Waiting (1963)
 Ansigter (1968)
 Ægtemænd (1970)
 Minnie og Moskowitz (1971)
 En kvinde under indflydelse (1974)
 Mordet på en kinesisk bookmaker (1976)
 Opening Night (1977)
 Gloria (1980)
 Love Streams (1984)
 Big Trouble (1986)

Som skuespiller (udvalg) 
 Manden på gesimsen (1951, ukrediteret)
 The Night Holds Terror (1955)
 Læderjakkerne (1956)
 Slagsmål i vente (1957)
 Kugler der dræber (1958)
 Vores lille drømmeø (1959)
 Det beskidte dusin (1967)
 Rosemarys baby (1968)
 Ægtemænd (1970)
 To minutters frist (1976)
 Opening Night (1977)
 Den hemmelige kraft (1978)
 Det er vel mit liv (1981)

Eksterne henvisninger 

 

Filminstruktører fra USA
Skuespillere fra New York
Amerikanere i 1900-tallet
Italiensk-amerikanere
Personer fra New York City
Sol (møntenhed)

Sol (flertal: soles, møntenhedstegn: S/) er møntenheden i Peru. Den er inddelt i 100 céntimos og har valutakoden PEN.

Sol afløste den peruvianske inti i 1991. Navnet er det samme som Perus tidligere møntenhed fra 1863-1985, sol, hvorfor den nye møntenhed blev kaldt Nuevo sol. Den 13. november 2015 besluttede den peruvianske kongres at ændre navnet til det nuværende sol. 

Navnet er hentet fra latin, “solidus”, der betyder “solid”, men “sol” på spansk har også betydningen sol, og der er således med navnet en kontinuitet, da den tidligere møntenhed inti var inspireret af Inti, symbolet på inkaernes solgud.

Referencer 

Møntenheder fra Amerika
Perus økonomi
René Clément

René Clément (18. marts 1913 – 17. marts 1996) var en fransk filminstruktør.

Udvalgte film 
 Forbudte lege (Jeux interdits, 1952; filmen vandt en Æres-Oscar samt Bodilprisen)
 Monsieur Ripois (1954)
 Kun solen var vidne (Plein soleil, 1960, efter en roman af Patricia Highsmith)
 Le passager de la pluie (1969)

Eksterne henvisninger 

 

Filminstruktører fra Frankrig
Ærescesar
Technische Universität Berlin

Technische Universität Berlin (TUB) er et teknisk universitet i Berlin, Tyskland. Universitetet blev grundlagt i sin nuværende form i 1946 og er med sine næsten 30.000 studerende et af de største tekniske universiteter i Tyskland. Det har samtidig den højeste andel af udenlandske studerende; ca. 20% i sommersemestret 2007. I alt har otte alumner og professorer fra universitetet vundet Nobelprisen.

Universitet er en fusion af Technische Hochschule Charlottenburg (grundlagt 1879), Bauakademie (grundlagt 1799) og Technische Schule (grundlagt 1821).

Universitetet er spredt over flere adresser i det vestlige Berlin. Det primære campus er placeret i bydelen Charlottenburg. I alt tilbyder TUB omkring 50 forskellige uddannelser.

TU Berlin breder sig over ca. 604.000 m², fordelt på forskellige adresser i det vestlige Berlin. Hovedcampusset er placeret i Charlottenburg. Universitetets syv fakulteter har ca. 35.570 (pr. 1. december 2019).

Fakulteter 
Siden 4. april 2005 har universitetet haft følgende fakultære opdeling:
 Humaniora
 Matematik og naturvidenskab
 Proces- og ingeniørvidenskab
 Elektrisk ingeniørvidenskab og datalogi
 Mekanisk ingeniørvidenskab og transportvidenskab
 Planlægning, byggeri og miljø
 Økonomi og management

Referencer

Eksterne henvisninger 

 Technische Universität Berlins hjemmeside

Universiteter i Tyskland
Uddannelse i Berlin
Ernst Reuter

Ernst Rudolf Johannes Reuter (29. juli 1889 i Aabenraa (dengang Slesvig-Holsten, nu Danmark) – 29. september 1953 i Berlin) var en tysk politiker. Socialdemokraten Reuter var fra 1948 til sin død regerende borgmester i Berlin (Vestberlin). Inden da – fra 1926 – var han transportbyråd, og var blandt andet initiativtager til oprettelsen af byens transportselskab, Berliner Verkehrsbetriebe.

Fra 1931 til 1933 var han overborgmester i Magdeburg og fra 1932 til 1933 medlem af Rigsdagen.

Eksterne henvisninger 

 

Regerende borgmestre af Berlin
Politikere fra SPD
Politikere fra Weimarrepublikken
Personer fra Aabenraa
René Clair

{{Infoboks filminstruktør
|wikidata      = alle
|ingen_wikidata=
|navn          = René Clair
|bgcolour      = 
|image         = Clair & Satie, Relache1924.jpg
|imagesize     = 
|caption       = René Clair (stående) og Erik Satie, 1924
|fulde navn    = René-Lucien Chomette
|fødselsdato   = 11. november 1898
|fødselssted   = Paris, Frankrig
|dødsdato      = 
|dødssted      = Neuilly-sur-Seine, Frankrig
|nationalitet  =  Fransk
|andre navne   = 
|aktiveår      = 1924-1965
|partnertype   =
|partner       =
|kæreste       = 
|ægtefælle     = 
|børn          = 
|forældre      = 
|bopæl         = 
|beskæftigelse =
|hjemmeside    = 
|kendte insk   = Millionen, À nous la liberté, And Then There Were None, I udkanten af Paris|oscarpriser   = 
|emmypriser    = 
|tonypriser    = 
|goldenglobepriser = 
|baftapriser   = 
|cannespriser  =
|berlinalen    =
|cesarpriser   = 
|goyapriser    = 
|afipriser     = 
|filmfarepriser= 
|olivierpriser = 
|geminipriser  = 
|grammypriser  =
|Screen Actors Guild =
|sundance      =
|bodilpriser   = Bedste europæiske film (1958) for I udkanten af Paris|robertpriser =
|andre priser =
}}
René Clair (født 11. november 1898, død 15. marts 1981) var en fransk filminstruktør.

I 1958 vandt han Bodilprisen for bedste europæiske film for I en udkant af Paris. Han blev medlem af l'Académie française i 1960.

 Udvalgte film 
 Sous les toits de Paris (1930)
 À nous la liberté (1931)
 En af os er morderen (amerikansk produktion 1945, efter Agatha Christies roman af samme navn)
 I en udkant af Paris'' (1957)

Eksterne henvisninger 
 

Filminstruktører fra Frankrig
Franskmænd i 1900-tallet
Æresdoktorer ved University of Cambridge
Tak for svaneæg

Tak for svaneæg er afsnit 44 i Frank Hvam og Casper Christensens sitcom Klovn, første gang vist på TV2 Zulu 24. marts 2008.

Handling 
Mia er begyndt til croquis, men synes ikke Frank støtter op om hendes kreative udfoldelser, han er mere optaget af ham, der har stået model for hende. Senere kommer problemerne med bl.a. en skraldemand og 15-minuttersreglen.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
Bille August som Bille August

Klovn-afsnit
HA(it)

HA (it), tidligere HA(dat), er en kombinationsuddannelse under Erhvervsvidenskabelig Afgangseksamen.

Uddanelsens naturlige overbygning er cand.merc.it.

Mennesker, virksomheder og it 
Studiets omdrejningspunkt er, hvordan mennesker, virksomheder og organisationer kan anvende it. Derfor lærer man på HA(it) bl.a. om:
 samspillet mellem organisationer og it-systemer
 virksomheders og samfundets økonomi, og hvordan it-systemer samt tilknyttede forandringer kan indgå i en frugtbar organisationsudvikling
 design og udvikling af tidssvarende it-systemer

Studiet kan læses på CBS og AU.

Adgangskrav 
For at blive optaget på studiet skal man have en adgangsgivende eksamen med minimum følgende fag og niveauer, der alle skal være bestået med min. 2,0 (7-trinsskala) eller 6,0 (13-skala), medmindre andet er angivet:
 Dansk på A niveau
 Matematik på B niveau
 Engelsk på B niveau
 Et af følgende fag: Historie/Samfundsfag/Samtidshistorie/International økonomi/Idéhistorie på B niveau

Eksterne henvisninger 
Beskrivelse af uddannelsen på cbs.dk
De studerendes beskrivelse af HA(it.) på CBS, samt tilbud om besøgsdage 
Beskrivelse på asb.dk

Videregående uddannelser i Danmark
Walter Momper

Walter Momper (født 21. februar 1945 i Sulingen) er en tysk politiker (SPD). Fra 2001 har han været præsident for Berlins parlament. Mellem 1989 og 1991 var han regerende borgmester i Berlin (Vestberlin). Under hans regeringstid faldt Berlinmuren. Han var den sidste borgmesteren i Vestberlin; efter det fælles delstatsvalg i 1991 måtte hans regering gå af. Han er uddannet i statskundskab.

Eksterne henvisninger 

Regerende borgmestre af Berlin
Politikere fra SPD
Freie Universität Berlin

Freie Universität Berlin (dansk: "Frie Universitet", FU) er et af Berlins offentlige universiteter. Det ligger i bydelen Dahlem i den sydvestlige del af byen. Navnet har sin baggrund i den kolde krig, idet universitetet blev grundlagt i 1948 ved Tysklands deling efter Anden Verdenskrig. Byens gamle universitet Humboldt-universitetet tilfaldt den sovjetiske zone i Østberlin, og der var derfor behov for et nyt universitet i Vestberlin.

Dannelsen af universitetet kom som direkte følge af kommunisternes forfølgelse af studenter i Østberlin. I 1980'erne udviklede det sig til masseuniversitet, og antallet af studerende var ved den tyske genforening i 1990 over 60.000.

Som følge af reducering af studiepladser ved Freie Universität, og idet Humboldt-universitetet igen blev tilgængelig, er antallet studenter nu reduceret til 42.700.

Botanischer Garten Berlin tilhører universitetet.

Fakulteter
Universitetet er opdelt i 12 fakulteter (FB):
Biologi, kemi, apotek
Geovidenskab
Retsvidenskab
Erhverv og økonomi (School of Business and Economics)
Matematik og datalogi
Pædagogik og psykologi
Filosofi og humaniora
Fysik
Politiske og sociale videnskab
medicinsk skole: Charité - Universitätsmedizin Berlin (fælles afdeling med Humboldt-Universität zu Berlin)
Veterinærmedicin

Galleri

Eksterne henvisninger 

 Freie Universität Berlin

Bygninger, konstruktioner og anlæg i Berlin
Universiteter i Tyskland
Uddannelse i Berlin
Landkreis Anhalt-Bitterfeld

Landkreis Anhalt-Bitterfeld er en landkreis i den tyske delstat Sachsen-Anhalt; Den blev dannet i forbindelse med Kreisreform Sachsen-Anhalt 2007 ved en sammenlægning af de tidligere Landkreis Bitterfeld og Landkreis Köthen samt dele af Landkreis Anhalt-Zerbst.

Geografi
Landkreisens seglformede areal strækker sig over 1.453 km². Fra den nordligste by Nedlitz til den sydligste Brehna-Torna er der en afstand på 59 kilometer, mens afstanden fra den vestligte by Köthen-Dohndorf til den østligste  Schwemsal er 48 Kilometer. På det smalleste sted er i bakkerne ved Aken-området kun otte  kilometer bredt. I syd har nedlagte brunkulslejer skabt et sølandskab , og i nord når landkreisen ind i det skovklædte højdedrag Fläming, hvor det 136 meter høje Weinberg er det højeste punkt i landkreisen. Ved Aken deler floden Elben i biosfærereservatet Mittlere Elbe  landkreisen i en nordlig og en sydlig halvdel;  den sydøstlige gennemløbes af floden Mulde.

Byer og kommuner
(indbyggertal i parentes er pr. 31. december 2006)

Enhedskommuner
1. Aken (Elben), by (8.917)
2. Köthen (Anhalt), by (29.667)
3. Sandersdorf, kommune (9.552)
4. Zerbst, by * (15.537)
5. Zörbig, by (9.597)

Forvaltningsfællesskaber
(* = administrationsby)
Mennesker og medier

Mennesker og medier var et ugentligt radioprogram om begivenheder i danske trykte og elektroniske medier. Det udsendtes på DR's P1 fredage kl. 13 og genudsendes lørdage kl. 11, samt som podcast. Programvært og redaktør var Lasse Jensen og senere Kurt Strand.

Udsendelserne blev sædvanligvis bygget op om interviews med en eller flere aktører eller sagkyndige om aktuelle forhold indenfor journalistik og om mediernes ledere, økonomi og ejerforhold. Programmets sidste fem minutter brugte værten til en kritisk, personlig kommentar til en enkelt sag.

Programmet produceredes først af Jensen og Kompagni, som ejes af Lasse Jensen, og senere af kurtstrand.dk.

Programmet blev lukket af P1 i sommeren 2021 og afløst af programmet Tabloid.

Noter

Eksterne links
Mennesker og medier på DR's hjemmeside
 Produktionsselskabet Jensen & Kompagni

Radioprogrammer fra Danmarks Radio
Sine Sunesen

Sine Sunesen er cand.jur. fra Københavns Universitet. Kommunaldirektør i Bornholms Regionskommune. Tidligere administrerende direktør for Akademikerne (AC), direktør i KL, formand for Akademikernes Centralorganisation (AC), formand for Djøf mv.
Fik sin juridiske embedseksamen fra Københavns Universitet i 1991 og arbejdede derefter i en årrække i centraladministrationen som fuldmægtig og ministersekretær.

Hun har deltaget i de offentlige overenskomstforhandlinger i mange år. Har bestridt en lang række tillidsposter. Har bl.a. været dommer i Arbejdsretten og medlem af bestyrelsen for Københavns Universitet. 

I oktober 2022 blev det offentliggjort, at Sine Sunesen er blevet udnævnt til ny kommunaldirektør i Bornholms Regionskommune med virkning fra 1. november 2022. .  

Sunesen er gift med administrerende direktør Philip Rendtorff, som hun har tre børn med.

Kilder 

Jurister fra Danmark
Fagforeningsfolk fra Danmark
Personer i Kraks Blå Bog
Den sårede engel

Den sårede engel (finsk: Haavoittunut enkeli) er et maleri fra 1903 af den finske symbolismemaler Hugo Simberg. Det er Simbergs mest kendte værk og blev i 2006 kåret til Finlands "national-maleri" i en afstemning arrangeret af det finske nationalgalleri Ateneum, hvor billedet er udstillet.

Simberg tilhørte symbolisterne, og Den sårede engel er alvorsstemt og dystert som flere andre af hans billeder. Den centrale figur i billedet er en engel med bandage for øjnene og blod på vingerne. De to drenge, som bærer englen, er klædt i mørkt tøj som i sorg. Alvoren understreges af drengenes unge alder og blikket hos den bageste af drengene, som ser ud af billedet mod betragteren.

Kunstneren holdt fast på, at han ikke vil forklare eller kommentere indholdet og "meningen" i sine billeder. Han mente, at det er vigtigt, at betragteren selv kan skabe sine egne associationer. Simberg var plaget af hjernehindebetændelse, og ideen til billedet opstod i sygeperioden og var en kilde til trøst og indre styrke i rekonvalescensperioden. Han regnede det som sit favoritmaleri.

Da Simberg i 1905-06 skulle male kalkmalerier til Tammerfors domkirke, brugte han en større version af Den sårede engel i et af billederne. Motivet, som har ikonografisk status i Finland, er genbrugt i andre sammenhænge, blandt andet i musikvideoen til Nightwish' sang Amaranth (2007).

Bandet Nightwish har skrevet sangen Amaranth over dette billede. Musikvideoen viser de to drenge, som bærer Englen på båren hele vejen hjem til dem selv, hvor den vågner op.

Referencer 

Malerier fra Finland
Kultur i 1903
Nattevagten (maleri)

Nattevagten (hollandsk originaltitel: De compagnie van kapitein Frans Banning Cocq en luitenant Willem van Ruytenburgh maakt zich gereed om uit te marcheren; da.: Kaptajn Frans Banning Cocq og løjtnant Willem van Ruytenburghs kompagni gør sig klar til at marchere), er et maleri af den nederlandske kunstner Rembrandt, malet i 1640-1642. Det monumentale billede, som blev malet på bestilling af kaptajn Banning Cocq, fremstiller øjeblikket, hvor hans skyttekompagni får marchordre. Fordi billedets fernis havde mørknet med tiden, fik maleriet i 1800-tallet tilnavnet Nattevagten. Det blev dog klart, at der ikke er tale om en nattescene, da den mørknede fernis blev fjernet i 1940'erne.

Billedet er et af Rembrandts mest kendte malerier, og det er hovedværket på Amsterdams Rijksmuseum, hvor det er permanent deponeret fra Amsterdam Museum. Nattevagten er berømt for sin dramatiske fremstilling af lys og skygge samt for sin dynamiske og originale komposition inden for en traditionelt formel genre (en militær portrætscene). Derudover er billedet kendt for sin kolossale størrelse. Nattevagten målte oprindeligt ca. 500 x 387 cm. Efter flytningen til det nye rådhus ved de Dam i 1715 blev lærredet beskåret til 437 x 363 cm, for at det skulle kunne passe ind mellem to vinduer.

Eksterne henvisninger 

 Rijksmuseum

Noter 

Malerier fra 1642
Malerier fra Holland
Hollandtunnelen

Hollandtunnelen er en motorvejstunnel under Hudsonfloden, der forbinder øen Manhattan i New York med Jersey City, New Jersey ved Interstate 78 på fastlandet. Tunnelen var oprindeligt kendt som Hudson River Vehicular Tunnel eller Canal Street Tunnel, og er en af to motorvejstunneler under Hudson River (den anden er Lincolntunnelen.)

Tunneler i USA
Folketællingen i USA 2000

Den Toogtyvende Folketælling i USA, kendt som Folketælling 2000 (: Census 2000), og udført af USA's folketællingsbureau, bestemte indbyggertallet i USA den 1. april 2000 til at være 281.421.906, en forøgelse på 13,2% over de 248.709.873 personer optalt under folketælling i USA, 1990. Dette var den 22. føderale optælling, og den største enkeltstående civile administrative præstation i fredstid i USA's historie.

USA's indbyggertal omfatter mennesker i de 50 stater samt District of Columbia. Bureauet optalte også beboere på territoriet Puerto Rico; folketallet her var 3.808.610, en 8,1% stigning i forhold til tallet fra et årti tidligere.

USA's historie
Demografi efter land
Begivenheder i 2000
Tove Wisborg

Tove Bjørn Wisborg (født Eriksen 15. december 1936 i København – 23. april 1991) var en dansk skuespillerinde.

Hun var uddannet fra Skuespillerskolen ved Aarhus Teater 1956-1958 og debuterede i rollen som Anne Frank på teatret i 1957. I de kommende år medvirkede hun i en del opæstninger, bl.a. på Det Ny Teater, Andelsteatret samt Folketeatret i København, hvor hun spillede Donna Elvira i Don Juan. Hun var tilmed med i flere spillefilm. Tilbage i Århus i 1970 fik hun roller i flere musicals og skuespil, bl.a. Chicago og Strawberry Fields. Hendes sidste rolle på teatret blev som Fru Olsen i Hjælp – det er Juli i 1989/1990. Hun uddannede sig sideløbende indenfor esoterisk filosofi og psykoterapi og var en af initiativtagerne til teatersport i Århus.

Tove Wisborg var gift med skuespilleren Ole Wisborg.

1972-1977 boede hun sammen med med skuespillerinde, Birte Fynne. Sammen fik de en datter, Pernille Fynne. 

Tove Bjørn Wisborg er begravet på Risskov Kirkegård.

Udvalgt filmografi 
 Styrmand Karlsen (1958)
 Den grønne elevator (1961)
 Frk. Nitouche (1963)
 Tine (1964)
 Helle for Lykke (1969)
 Kassen stemmer (1976)
 Forræderne (1983)

Eksterne henvisninger 
 
 

Skuespillere fra Danmark
Personer fra København
Dronning Louises Bro

Dronning Louises Bro er en bro over Søerne (Peblingesø/Sortedamssø) i København. Broen blev opført 1885-1887 og er tegnet af arkitekt Vilhelm Dahlerup. Den forbinder Frederiksborggade i Indre By med Nørrebrogade på Nørrebro, og er opkaldt efter Dronning Louise, der var gift med Christian 9.

Broen erstattede Peblingebroen, der ikke længere kunne klare den voksende trafikmængde. Den er udført i granit og har tre huller til gennemsejling. Broen har fire store flagstænger og i alt otte gadelygter.

Flere gange har den været skueplads for uroligheder, demonstrationer og optog, f.eks. under 18. maj-urolighederne og i relation til Ungdomshuset.

Ved broens nordside står Johannes Hansens skulptur Siddende Unge Mennesker fra 1942.

Broen har været fredet siden 1997.

 Cykeltrafik 
Dronning Louises Bro er den mest trafikerede cykelstrækning i Københavns Kommune. I 2018 passerede på hverdage dagligt 41.900 cyklister broen ifølge tal fra kommunen. Broen har 4 meter bredde cykelstier i begge retninger. Det var kommunens bredeste cykelstier indtil oktober 2019 hvor man åbnede en ny 10 meter bred cykelsti på Dybbølsbro.

 Historie 

Siden det 16. århundrede har der været en forbindelse mellem Indre Byg og Nørrebro på dette sted, men i takt med udbygningen af Nørrebro i det 19. århundrede, blev der brug for en ny og større forbindelse.

Søtorvet blev opført 1873-76 og skulle fungere som en pompøs indgang til den indre by. Det blev således stadsingeniør Charles Ambt, der sammen med Vilhem Dahlerup som arkitekt, skulle skabe en ny bro, som dels blev udført i kendte, solide materialer og dels havde en udformning og arkitektur, som skulle passe til storbyen.

Under diskussionen om udformningen af den kommende bro, fremsatte Emil Blichfeldt et forslag om, at broen skulle have en basargade, der kunne skabe læ ved passage – bl.a. med inspiration fra Venedig og Firenze. Forslaget blev rost i bl.a. Ude og Hjemme'' og 13 mod 12 medlemmer af Borgerrepræsentationen stemte i 1884 for at se nærmere på forslaget. Det blev dog aldrig realiseret.

Broen blev åbnet for færdsel d. 7. september 1887

Se også 

 Søgaderne
 Sortedam Dossering

Kilder 

Nørrebro
Etableret i 1887
Fredede broer og viadukter i Danmark
Indre By (København)
Fredede bygninger, konstruktioner og anlæg i Københavns Kommune
Broer i København
Vilhelm Dahlerup
Stenbroer
Lidtgodthuse

Lidtgodthuse var en bebyggelse i den østlige udkant af Roskilde i nærheden af Roskilde Universitet (RUC). Da der skulle anlægges en jernbanestation, der kunne betjene såvel RUC, som det omkringliggende lokalområde og indgå i den planlagte udbygning af området, var der ikke politisk vilje til at oprette en station med navnet "Lidtgodt Station" efter bebyggelsen lige ved stationen, og stationen blev i stedet opkaldt efter en mindre bebyggelse lidt længere væk, nemlig Trekroner, og stationen hedder således Trekroner Station.

Roskilde
Lokaliteter i Roskilde Kommune
Trekroner Station

Trekroner Station er en jernbanestation ved Trekroner i udkanten af Roskilde på strækningen mellem Roskilde og København. Stationen, der blev åbnet i 1988, består af fire spor og to delvist overdækkede perroner, der er forbundet med omverdenen af en gangtunnel. Ved Trekroner Centervej nord for stationen er der busstoppesteder, cykelstativer og parkeringsplads.

Trekroner Station ligger ved en bebyggelse med navnet Lidtgodthuse, men der var ikke politisk vilje til at lave en "Lidtgodt Station", så den fik derfor sit navn efter en bebyggelse lidt længere væk. Trekroner Station betjener først og fremmest Roskilde Universitet (RUC), men der foregår løbende en hastig udvikling af såvel bolig- som erhvervsbyggeri i Trekroner-området, som Trekroner Station også i stigende omfang betjener. Der er desuden busforbindelse til Fyn og Jylland, da stationen fungerer som stoppested for Roskilde for fjernbussen linje 888.

Galleri

Antal rejsende 
Ifølge Østtællingen var udviklingen i antallet af dagligt afrejsende:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 

 Trekroner Station på dsb.dk

Stationer på Vestbanen
Bygninger, konstruktioner og anlæg i Roskilde
Transport i Roskilde
Tårs

Tårs kan henvise til flere stednavne i Danmark:
 Tårs (Guldborgsund Kommune) – en landsby nord for Sakskøbing og et ejerlav i Tårs Sogn, Lolland Østre Provsti, Guldborgsund Kommune
 Tårs Kirke (Guldborgsund Kommune)
 Tårs (Lolland Kommune) – en bebyggelse og et ejerlav i Sandby Sogn, Lolland Vestre Provsti, Lolland Kommune
 Tårs (Hjørring Kommune) – en bebyggelse og et ejerlav i Tårs Sogn, Hjørring Søndre Provsti, Hjørring Kommune
 Tårs Kirke (Hjørring Kommune)